شەفەق
نیوز/ فەرماندەی پۆلیس پارێزگای بابل، ئمڕوو شەممە، دەسگیرکردن بکوشەیل چالاکوانیگ
مەدەنی و مامەی و زەخمدارکەر کەسیگتر لە بەغداد پایتەخت راگەیان،  و هەشت کەسیش وە رویداویگ هاتوچو لە پارێزگای بابل
زەخمدار بوینە.
فەرماندەییەگە
لە بەیاننامەیگ وت: هیزەیل پۆلیس، بەش دژە تاوان قەزای قاسم وە بەشداری مەفرەزەیل بەش
هەواڵگری قەزاگە، و هەماهەنگی و هاوکاری وەگەرد بەش دژە تاوان کازمیە لە بەغدای پایتەخت
توەنستن دوو تاوانکارەل  وە کوشتن لەیەکیگ لە
ناوچەیل بەغداد دەسگیر بکەن و ریکارەیل یاسایی لەنوایان جیوەجی کریا.
وەگورەی
زانیاریەیل سەرچەوەگە ئەرا ئاژانس شەفەق نیوز: ئەو دوو کەسە ک دەسگیر کریانە، توومەتبارن
وە کوشتن چالاکوان حسێن عوبێد و مامەی لە ساڵ ٢٠٢١.
زانیاریەیل
نشان دەن ک ئمڕوو لەڕی زانیاریەیل هەواڵی هویردیگ، هیزیگ لە دژە تاوان کازمیە وە بەشداری
مەفرەزەیل ئاسایش گەشتیاری توەنست دەستگیریان بکەێد، هەنای لەناو یەکیگ لە هوتێلەیل
کازمیە بوین.
لە رویداویگتر،
٨ کەس وە رویداویگ هاتوچو ناوبەین دوو ماشین لەبان ری مسەیب- کەربەلا لەناو پارێزگای
بابل زەخمدار بوین.
